als_Latn dik_Latn sag_Latn
Temat Kryesore
- "Marrëveshja për armët nukleare, shumë e keqe"
- “Irani do të bëhet edhe më agresiv”
- "Amerika do të qëndrojë krah Izraelit"
Kryeministri i Izrealit, Benjamin Netanjau mbajti sot fjalimin “historik” në Kongresin Amerikan, duke shprehur qëndrimin kundër marrëveshjes së propozuar midis ShBA-ve, Iranit dhe vendeve perëndimore lidhur me ambiciet nukleare të Teheranit.
“Kjo është një marrëveshje e keqe, një marrëveshje shumë e keqe. Jemi shumë më mirë pa të”, tha Netanjahu, duke u bërë thirrje ShBA-ve që t’i rishikojnë negociatat me Iranin në terma të reja, raporton "The Guardian".
Marrëveshja e propozuar “nuk e pengon rrugën e Iranit për të bombarduar, por e shtron këtë rrugë”, tha Netanjahu, duke argumentuar se thyerja e rregullave nga Irani nuk mund të ndalet.
“Irani do të bëhet edhe më agresiv” paralajmëroi Netanjahu, duke e akuzuar Teheranin për financim të terrorizmit dhe mbjellje të kaosit në Lindjen e Mesme.
“Irani përfaqëson një kërcënim për të gjithë botën” , theksoi Netanjahu, duke shtuar se aleanca midis ShBA-ve dhe Izraelit qëndron mbi politikën dhe duhet të mbetet kështu, sipas Netanjahusë.
Duke e falënderuar Presidentin Obama për ndihmën e dhënë ndaj vendit të tij. Kryeministri shprehu bindjen se “Amerika do të qëndrojë krah Izraelit”.
/Shekulli Online/
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn